बाइक के धक्के से साइकिल सवार जख्मी
लातेहार में मोटरसाइकिल के धक्के से घायल युवक कृष्णा कुमार।
भास्कर न्यूज | लातेहार
शहरके मेन रोड स्थित शहीद चौक के पास एक मोटरसाइकिल सवार ने एक साइकिल सवार युवक को धक्का मार दिया, जिससे वह घायल हो गया। घटना के बाद आसपास के लोगों ने घायल युवक को सदर अस्पताल पहुंचाया, जहां उसका इलाज किया गया।
घटना के संबंध में बताया जाता है कि दोपहर लगभग तीन बजे शहर के मेन रोड निवासी नारायण साव का पुत्र कृष्णा कुमार अपनी साइकिल पर सवार होकर शहीद चौक की ओर जा रहा था कि इसी दौरान ग्लैमर मोटरसाइकिल (जेएच 08बी-4776) पर सवार अमवाटीकर मोहल्ला निवासी रईस अंसारी का पुत्र अमीनचंद ने कृष्णा कुमार को धक्का मार दिया, जिससे उसकी साइकिल क्षतिग्रस्त हो गई तथा उसकी दाहिनी आंख के पास चोटें आई है।
इसके बाद आसपास के लोगों ने घायल कृष्णा को सदर अस्पताल भिजवाया तथा अमीनचंद को अपने पास बिठाकर रखा। इसके बाद मोबाइल से घटना की सूचना उसके परिजनों को दी गई। सूचना मिलने पर परिजन के आने के बाद उसे छोड़ दिया गया।
bho_Deva hin_Deva mar_Deva hin_Deva hin_Deva hin_Deva